Diari Oficial de la Generalitat Valenciana


Sumari del DOGV 6019, del 22-05-2009 (2009/5541)

Informació pública de la sol·licitud d'autorització administrativa, declaració, en concret, d'utilitat pública i aprovació de projecte de l'ampliació de la subestació transformadora de 220/66/20 kV anomenada ST Santa Pola, al terme municipal de Santa Pola, així com de l'estudi d'impacte ambiental, presentat per Iberdrola Distribución Eléctrica, SAU. Expedient númer ATRCCT/2008/213/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6019

Data del DOGV
:   22-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5541


Data del document
:   19-01-2009

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de la sol·licitud d'autorització administrativa, declaració, en concret, d'utilitat pública i aprovació de projecte de l'ampliació de la subestació transformadora de 220/66/20 kV anomenada ST Santa Pola, al terme municipal de Santa Pola, així com de l'estudi d'impacte ambiental, presentat per Iberdrola Distribución Eléctrica, SAU. Expedient númer ATRCCT/2008/213/03. [2009/5541]  
Als efectes que establixen l'article 9 del Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització de producció, transport i distribució d'energia elèctrica que són competència de la Generalitat, així com el que prescriu la Llei 54/1997, del Sector Elèctric, modificada per la Llei 17/2007, el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i el Decret 32/2006, de 10 de març, del Consell de la Generalitat, pel qual es modifica el Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'execució de la Llei 2/1989, de 3 de març, de la Generalitat d'Impacte Ambiental, se sotmet a informació pública la petició d'autorització administrativa, declaració, en concret, d'utilitat pública, aprovació de projecte, així com l'estudi d'impacte ambiental de la instal·lació elèctrica del projecte d'execució de l'ampliació de la subestació transformadora de 220/66/20 kV anomenada ST Santa Pola, les característiques principals de la qual s'indiquen a continuació:  
Peticionari: Iberdrola Distribución Eléctrica SAU, amb domicili en l'avinguda de Manoteras núm. 20, edifici C, 28274-Madrid.   
Objecte de la petició: autorització administrativa, declaració d'utilitat pública, en concret, i l'aprovació del projecte d'execució del projecte d'ampliació de la subestació transformadora ST Santa Pola, així com de l'estudi d'impacte ambiental.  
Lloc on s'establirà la instal·lació: a la altura del quilòmetre 15,1 de la carretera Alacant-Cartagena, al terme municipal de Santa Pola, província d'Alacant.  
Característiques principals:  
- Dos transformadors de 220/20 kV i 50 MVA amb les reactàncies corresponents.  
- Un transformador de 220/66 kV i 125 MVA.  
- Dos transformadors de servicis auxiliars de 250 kVA i dos bateries de condensadors.  
- Modificació del sistema de 66 kV per a convertir-lo en un sistema de simple barra partida amb dos posicions de línia i una posició de transformador.  
- Sistema de 20 kV configuració doble barra tipus interior, amb capacitat per a tres mòduls de cel·les de les quals s'equiparan un total de 36 cel·les.  
Pressupost: quatre milions nou-cents huit mil set euros amb huitanta-nou cèntims (4.908.007,89 €).  
Afeccions: relació de béns i drets afectats annexa.  
La qual es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, avinguda Rambla Méndez Núñez, 41, 5é d'Alacant (03904), i presentar, en dos exemplars, en el centre esmentat, les al·legacions que consideren oportunes en el termini de trenta dies a partir de l'endemà de la inserció d'este anunci.  
Alacant, 19 de gener de 2009.- El cap del Servici Territorial d'Energia: Miguel García Mengual.  
Relación de bienes y derechos afectados por la ampliación de la ST Santa Pola  
  
Relació de béns i drets afectats per l'ampliació de la ST Santa Pola  
  
\* \* \* \* \*